मध्य प्रदेश में बीते 24 घंटे से हो रही बारिश से अब तक 16 लोगों की मौत हो चुकी है। राहतगढ़ और कटनी में ही मकान गिरने से नौ जानें जा चुकी हैं। विंध्य, बुंदेलखंड सहित कई इलाकों में नदियां खतरे के निशान से ऊपर बह रही हैं। रीवा में 160, सतना में 62, पन्ना में 41 गांव पानी से घिरे हुए हैं। 64 से यादा राहत शिविर खोले गए हैं, जिनमें छह हजार से यादा लोग रह रहे हैं। सेना के साथ एनडीआरएफ के जवान बचाव काम में लगाए गए हैं। सतना में दो हेलीकॉप्टर तैनात किए गए हैं। मुख्यमंत्री शिवराज सिंह चौहान ने शनिवार सुबह मुख्यमंत्री निवास पर बारिश से उपजे हालातों की समीक्षा करते हुए अधिकारियों को निर्देश दिए कि बांधों से एक साथ पानी न छोड़ा जाए। मृतकों के परिजनों को चार-चार लाख रुपये राहत राशि देने की घोषणा की गई है।